RO
20.2.2023
Jurnalul Oficial al Uniunii Europene
C 63/47
Ordonanța Tribunalului din 15 decembrie 2022 – Leonardo/Frontex (Cauza T-675/20) (1) [„Acces la documente – Regulamentul (CE) nr.
1049/2001 – Procedură de cerere de ofertă – Serviciu de supraveghere aeriană – Sistem de aeronave pilotate de la distanță – Refuz al accesului – Cerere de nepronunțare asupra fondului a celor două părți principale – Inexistența unei desistări – Buna administrare a justiției – Nepronunțare asupra fondului”] (2023/C 63/60) Limba de procedură: italiana Părțile Reclamantă: Leonardo SpA (Roma, Italia) (reprezentanți: M. Esposito, F. Caccioppoli și G. Calamo, avocați) Pârâtă: Agenția Europeană pentru Poliția de Frontieră și Garda de Coastă (Frontex). (reprezentanți: H. Caniard, T. Knäbe și W. Szmidt, agenți, asistați de B. Wägenbaur, avocat) Obiectul Prin acțiunea întemeiată pe articolul 263 TFUE, reclamanta solicită în esență anularea deciziei din 5 octombrie 2020 a Agenției Europene pentru Poliția de Frontieră și Garda de Coastă (Frontex), prin care aceasta a respins cererea de confirmare a accesului la documente formulată de reclamantă în conformitate cu Regulamentul (CE) nr.
1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (JO 2001, L 145, p. 43, Ediție specială, 01/vol.
03, p. 76).
Dispozitivul 1) Constată că nu mai este necesar să se pronunțe asupra fondului cauzei.
2) Obligă Leonardo SpA la plata propriilor cheltuieli de judecată, precum și a celor efectuate de Agenția Europeană pentru Poliția de Frontieră și Garda de Coastă (Frontex).
(1)
JO C 19, 18.1.2021.
Ordonanța Tribunalului din 19 decembrie 2022 – XH/Comisia (Cauza T-522/21) (1) [„Funcție publică – Funcționari – Promovare – Exercițiul de promovare 2020 – Decizie prin care se refuză modificarea dosarului Sysper 2 al reclamantei – Decizie de a nu o promova pe reclamantă – Termene de introducere a căilor de atac – Caracter de ordine publică – Punct de pornire – Cerere de asistență judiciară – Suspendarea termenelor – Calculul termenelor – Tardivitate – Caz fortuit sau forță majoră – Eroare scuzabilă – Inadmisibilitate”] (2023/C 63/61) Limba de procedură: engleza Părțile Reclamant: XH (reprezentant: K. Górny-Salwarowska, avocate) Pârâtă: Comisia Europeană (reprezentanți: M. Brauhoff, L. Hohenecker și L. Vernier, agenți) Obiectul Prin intermediul acțiunii întemeiate pe articolul 270 TFUE, reclamanta solicită, în primul rând, anularea deciziei Comisiei Europene din 24 noiembrie 2020 prin care se refuză modificarea dosarului Sysper 2, confirmată prin decizia din 16 iunie 2021 privind respingerea reclamației sale, în al doilea rând, anularea deciziei Comisiei din 12 noiembrie 2020 de a nu-i înscrie numele pe lista funcționarilor promovați în 2020, confirmată prin decizia din 8 iunie 2021 privind respingerea reclamației sale și, în al treilea rând, repararea prejudiciului suferit.